2803 Hemingsford Way, Westlake Village, CA 91361 - Berkshire Hathaway HomeServices California Properties
$4,995,000 5 beds, 6 baths
7, 806 sqft
Property style: Mediterranean,Spanish,Tuscan (N),Villa
Parking type: Garage - 4 Doors (N),Garage - Two Door (N)
Interior features: High Ceilings (9 Feet ),Elevator,9 Foot Ceilings (N),Cathedral-Vaulted Ceilings,2 Staircases,Beamed Ceiling(s),Coffered Ceiling(s),Two Story Ceilings
The style of this listing is Mediterranean,Spanish,Tuscan (N),Villa.
Find more Mediterranean,Spanish,Tuscan (N),Villa style homes for sale
Lat/Long: 34.127900, -118.871636. Julie | 2011 | MaanKind
29 Vrydag Jul 2011
Die strooi wat die kameel se rug breek
As jy kyk na die mensdom en die wêreld om jou, wat sien jy? Wat voel jy? Hoe pas jy aan daarby? Baie mense maak dit vir hulleself maklik, En Kyk Noord, En Gaan Voort. Dan is daar die mense wat wroeg in hulle binnestes, maar ‘n vrolike front voorhou. Dis hulle wat swaar kry.
Meestal kry ek bemoediging of ‘n boodskap uit ‘n oord waar ek dit nie verwag het nie, wanneer ek dit die nodigste het. Een so ‘n boodskap was hierdie een van Neale Donald Walsch.
…that the cycles of life are endless — and always serve you, because life is a process that serves Life Itself.
You’ll move through it all much more peacefully. And one day you’ll call it ALL “good.”
Wat ook al gebeur in mens se lewe, of dit vir jou nóú traumaties is, klink my mens moet maar net vasbyt. En as dinge skeefloop deurdat daar (‘n) strooi oor jou lewe kom wat die kameel se rug knak, bly kalm. Let Go, Let God.
Maar waarom is die strooi so sterk, en die kameel se rug so swak?
Ons moet uit in die koue
Groen leerjas – check, Grys leerboots – check, Oranje leerhandsak – check. Enige vegetariërs wat wil beswaar maak, is welkom…
Ek het ‘n wonderlike vriendin in Pretoria, een van daardie vriendskappe wat die toets van die tyd deurstaan het. Ons enigste erntige verskil was oor my swart suede-en-pels nommer. Totaal maar totáál onaanvaarbaar vir haar. Sy kon eenvoudig nie verstaan dat haar leer oorbelle, ‘n leerbelt, sandale van sagte leer en ‘n netjie leer briewetas nie eintlik anders was nie.
Vanoggend moes ek kies tussen swart en groen, en die groen het gewen! Dit word nie aldag koud genoeg hier om dit te kan dra nie, en hierdie groen leerjas hang al meer as 20 jaar in my kas.
Vandag het ek baie geleer!
23 Saterdag Jul 2011
Fragment Aarde, Skandelik, Vertaling
Wat hier volg, is nie ‘n flentertjie van my verbeelding of ‘n stukkie van my kreatiewe skryfwerk nie, maar ‘n boek wat op Amazon te koop aangebied word:
‘N epiese avontuur in waansin, is hierdie reeks van kortverhale verken die kettings wat bind die menslike gees na die herhaling van oorlewing.
Aflevering 001: Identifisering Van Kwaad
Wat as mense kan dink vir hulself? Nee, ek bedoel nie die draai van die idees rondom – een keer gewas word, dan herhaal – om in te pas soos so baie hoenders in ‘n grill. Maar elke keer bereik deur te vra vir daardie vonk buite hul reaksie kan, doen ek beter as dit? En dan dit te doen. Kan jy jou indink hoe gevaarlik dit kan wees?
Dit is ‘n reis deur die ruimte tussen jou ore,’ n groot onontginde eensame kloof van niks gehou maatskappy met slegs die eggo van eens intelligente gedink, nou lankal verby sy vervaldatum. ‘N reis wat vra hoe, in plaas van wat en hoekom, wanneer okay sou gedoen het en as, waar, omdat was net nonsens leë’ n waarheid so persoonlik dit kan nooit weer te verstaan.
Fragment Aarde is die reis van ‘n leeftyd… sien jy op die ander oor.
Ek is so geskok, ek weet nie of ek moet lag of huil nie. Sou dit wettig wees? Dis duidelik dat die boek eenvoudig deur ‘n program vertaal is, sonder enige redigering.
22 Vrydag Jul 2011
Boekemakranka, Droom, eBoeke, Genade, Kleinmond Self-Catering Accommodation, Thank You God
Mense kyk na hierdie foto wat ons eergister in Hermanus geneem het, en luister na ons rondritsery, en wonder of ons nie werk nie! Die waarheid is natuurlik dat ons werk as ander af het en vakansietye werk ons baie hard. Sit ook maar dadelik die romantiese prentjie wat jy het van ‘n Gastehuis-by-die-see uit jou kop. Die werklikheid van storte skoonhou en beddegoed was en stryk (en die gebou skoon en heel en bowenal Oranje hou) lyk heel anders!
Vir my kinders het ek altyd die volgende gepreek:
Leer asseblief – Leer bleddie hard
Werk asseblief – Werk jou alie af
Beplan asseblief – Beplan deeglik
Spaar asseblief – Spaar alles wat jy kan
En bowenal – Wéét wat jy wil hê
Hóór nou vandag vir julle tannie MaanKind. Doen hierdie dinge, want dis die enigste manier wat jy eendag vryheid gaan smaak om te kan doen net wat jy wil. Waar jy wil. En saam met wie jy wil.
(En nee daar is nie fout nie, ek het ‘n wonderlike week agter die blad, en ek is net dankbaar daaroor)
Vanoggend toe MaanMan vir my tee bring, kry hy my teen die kussings met ‘n klomp droomboeke om my, my BlackBerry wat goeie nuus oor verkope van eBoeke gebring het, my Kindle waarop ek besig was om na iets te kyk, en toe bars ek summier in trane uit. Van blydskap oor my lewe. En toe ek opstaan, is dit koud en nat, MY weer!
21 Donderdag Jul 2011
18 Maandag Jul 2011
Almal praat mos deesdae van Bucket Lists (dit het my ‘n rukkie geneem om uit te vind wat presies dit is – tsk, nuwe terminologie!)
So luister ek nou een dag na iemand op die radio, wat nou gaan vlieglesse neem, noudat haar kind uit die huis uit is. Toe wonder ek oor ou drome, oor watter van my drome waar geword het, het ek bereik wat ek wou, en het ek gedoen wat ek wou.
Dit was ‘n enorme skok toe ek besef ek het my lysie afgetick, een vir een, ek het alles bereik wat ek wou, gedoen wat ek wou, behalwe die een ding wat ek nie gedoen het nie. Maar ek sou kon, ek wou net nie meer toe ek in die posisie was om dit te doen nie (Uit ‘n vliegtuig spring)
Sou dit beteken dat my lewe om en verby en kapoet is as ek al my ideale bereik het? Sommige mense sal wel redeneer my ideale was maar vlak en min. Dalk was dit, maar dit was myne.
Daar was dinge wat bygekom het langs die pad, en net twee goed het van die lysie afgeval, die uit die vliegtuig spring, en my wens dat my kinders my op 100 net een keer nog om die ysskaatsbaan moet help (my oudste kléinkind sal op 60 waarskynlik nie meer kans sien nie, al is hy nou ‘n baie kranige ysskaatser)
Ek wou navorsing doen by die RGN (ek het)
Ek wou oorsee gaan (ek het – ‘n paar maal, en beplan aan volgende jaar se reis)
Ek wou met ‘n slim Engelsman trou (ek het, en ons is baie gelukkig saam)
Ek wou ‘n Merc uit die boks uit kontant koop (ek het, al het dit my geen kicks gegee nie, en ek ry nou ‘n Corsa Lite)
Ek wou ‘n boek skryf (ek het)
Ek wou by die see bly (ek doen en dis heerlik)
Ek wou ‘n huisvrou wees en my kinders langs die netbalbaan bystaan (ek het, vir ‘n tyd)
Ek wou my eie besigheid suksesvol bedryf (ek het, meer as een)
Ek wou leer rekenaars werk en programmeer (ek het, en goed gedoen daarmee)
Ek wou lees vir ‘n lewe (ek is al betaal betaal om te lees, lekker nè)
O ja, en as kind het ek gedink ek wil eendag beroemd wees (Ek is dankbaar ek is nie)
Hierdie is sommer net ‘n paar goeters, meestal materiële goeters wat nou net afgetick is op die lysie, maar die dieper geestelike goed, voel ek gelukkig dat ek meer gekry het as waarvoor ek ooit kon hoop.
Dan was daar ook ‘n onnoembaarheid of twee wat ek wou beleef (en ek het) maar dit daar gelaat.
Ek is nou nie sinies of snaaks nie, maar op ‘n manier voel dit vir my ek het my kant gebring. En genoeg is genoeg.
Nou geniet ek net my lewe. Met dankbaarheid in my hart. Dag vir dag.
Wil jy vertel van jóú Bucket List?
Verstaan jy jou eie doodles?
Doodle, Krap, Notas, Telefoonboekie
Doodles, notas, krap – noem dit wat jy wil. Maar krap, krap ek. En hoeveel maal verstaan ek nie ‘n woord daarvan agterna nie. (Hier het ek ook oor ‘n gekrap in die nag geskryf)
Terwyl ek nou lekker speel met my nuwe projek, vind die liewe MaanMan dit mos goed om ‘n meubelstuk te skuif in die huis. Julle ken mos daardie kannetjie wurms. Jy skuif een tafeltjie soontoe, dan maak dit plek vir iets anders, en dan is hierdie werkstafel van jou in die pad, en kom ons skuif jou naaimasjie se tafeltjie, en wat van ons gebruik daardie telefoontafeltjie daarvoor. En voor ek my oë uitvee, dan is Casa Maan in rep en roer en kaste word uitgepak en bakke word geskuif en die wurms peul oral heen en die blik wil nie weer toe nie.
Met die skuif van die telefoontafel, ontdek ek toe twee ou telefoonboekies met nommers in. Mens gebruik mos nie meer daardie voosgevatte boekies nie.
Die scary deel is die hordes nommers wat nou irrelant is, mense wat getrek het, vriende wat dood is en nou net via my gedagte-lyn gekontak kan word. Een van hierdie het selfs sy handtekening as getuie agtergelaat agterin by XYZ. (Eintlik wil ek nie aan hom dink nie, hy het my hartsvriendin en homself doodgeskiet)
Dit voel soos ‘n deel van my geskiedenis wat ek nou weggooi. Gaan ons kleinkinders nie eendag dankbaar wees as mens so ietsie gehou het van hoe kommunikasie was nie? Daar is so baie dingetjies wat ek graag sou wou bêre dat hulle kan sien hoe ons gelewe het, maar ek is bevrees dis net ‘n verskoning om weer vas te klou aan iets. Om op te gaar.
Gooi uit! Maak skoon! Word self emosioneel skoon in die proses…
Die Plain Jane
09 Saterdag Jul 2011
Caïro, Egipte, Hiasint, Toestelle
Het jy al ooit Hiasint-bolle op klippe geplant? Dit laat jou huis so lekker ruik en dis boonop lekker om die proses dop te hou! As ek die woord Hiasint hoor, hoor ek Egipte. In ‘n baie besige straat in Caïro het ‘n taxibestuurder vir my ‘n stringetjie Hiasintblommetjies wat op gare ingeryg was gekoop, en ek het dit bewaar totdat dit self verbrokkel het.
Reg van die begin af was daar een bol wat beter as die ander gevaar het. Eerste wortel geskiet, eerste sy groen puntjie uitgestoot, en nou blom hy lank voor die ander. En hoekom? Dis die plein witte! Dit was ‘n pakkie met 1 wit, 1 pers en 2 nuwe hibriedes.
As ek terugdink aan ons kwekerydae was dit altyd waar vir ander plante ook. Die wit varkoor groei vinnig en maklik, maar probeer bietjie die gele of die pienke aan die lewe hou? Hy leef dalk vir een seisoen. Die helder oranje Clivias groei en blom en floreer, maar die skaars (en duur) geles en rooies? Petietserig verby. Watter Inca Lilies blom die beste? Die gewone rooi-bruines.
Net so staan daar in my waskamer ‘n stewige industrial size (en kwaliteit) Whirlpool wasmasjien en droër. Met ons gastehuis het ek hope beddegoed wat skoon en droog moet kom. Sou hierdie nuwerwetse wasmasjiene met die elektroniese goetertjies die punch kon vat? Ek twyfel. Toe ons hierdie week ‘n nuwe yskas moes koop, het ek begin soek na die plein yskaste, sonder snaakse meghaftertjies wat kan ys maak of lug uitsuig wat kan moeilikheid gee.
Ons het ook ‘n klein, maar betroubare kar, sonder enige onnodige elektriese komponente. Behalwe vir noodsaaklike dienste, nog nooit enige moeilikheid gehad nie. OK ons tel nie die keer toe daar ‘n ysterpen in lang gras versteek was waar ons parkeer het nie…
Nou voel ek sommer ook weer beter oor myself. Dalk steek daar tog meer in hierdie Plain Jane as in die opgetofde popsie wat ek vir soveel jare oor sleg gevoel het wat ek nie is of was, of ooit sal kan of wil wees nie…
Skakels op my Blog
08 Vrydag Jul 2011
Soos met elke nuwe ding, voel ek nog my pad deur die WordPress blogs. Baie dankie vir julle warme verwelkoming! Dis lekker hier.
Ek het net een klein probleempie, my lys van Plekke waar ek graag kuier het te lank geraak, toe knip ek hom sommer heeltemal kort. Dis veel makliker om in te skryf op die blogs wat ek graag lees. Nuwes ontdek ek so langs die pad. Te bang ook ek trap op tone deur sekeres uit te laat.
Dankie ook weer aan Son se warm hart. Gee en vir jou sal gegee word. Daarom wil ek weer op my beurt vir Bileam se Donkie welkom heet hier by ons!
Jy, dit voel nou regtig vir my soos “Ons”. My hart is nou hier.
(En nou moet ek gaan yskas uit- en inpak. Ek hoor skuifgeluide hier onder, en deure wat klap, nuwe yskas word afgelewer. Vandaar die telegram blog vandag.)
Wat kan ek vir jou doen?
Emansipasie, Sterk vroue
Daardie Herriemerrie het my nou skoon jaloers met haar persoonlike lyfbediende, al woon dié ook net in haar kop.
Ter wille van dié van julle wat my nie goed ken nie, ek is wat bekend is as ‘n ‘sterk vrou’. Emosioneel, en toe ek jonger was fisiek ook. Ek kan dit vat! Hetsy verantwoordelikheid, werk, pyn of swaarkry. Maar ongelukkig is dit mos so dat mens altyd vir die hele wêreld en sy broertjie ook verantwoordelik voel… Deesdae het ek darem geleer om te kan Nee sê. Maar dis maar ‘n onlangse ding.
Toe Herriemerrie nou so bederwe wou word, toe dink ek aan wat ek altyd heimlik dink:
Ek wil net vir een week geen maar géén verantwoordelikhede hê nie. Voor gesorg word, en getroetel word.
Maak geen fout nie, MaanMan doen al die swaar werk in ons huis, en hy bring sy kant 200%, maak die tee en pak die skottelgoedwasser uit. Hy is netjies op homself en sy omgewing. Dan kan hy nog intelligente gesprekke voer ook. Kortom, net ‘n plesier om aan my sy te hê. Maar hy sien my as ‘n vennoot, die sterk vrou en mens wat ek is. Tog kan ek nie help om soms te dink ek wil ook soms oor niks hoef te dink of te besluit nie.
So ek kom uit daardie moeilike generasie, waar vrouens begin werk het. Emansipasie het ons ‘n raw deal gegee. Dit het ons sterk gemaak. Ons was vrou en werker. Ons moes – en kon ook – alles doen. Maar ai, dit lyk darem soms so lekker as mans so storm om die hulpelose wesens te hulp te snel!
Miskien in ‘n volgende lewe? Maar net kortstondig dink ek.
En jy? Sorg jy? Of word jy voor gesorg?
06 Woensdag Jul 2011
Morphic Resonance, Pienk Yskas, Smeg, Toestelle
Wees gewaarsku! En hierdie is ‘n ernstige saak. Regtig. Ek sal my plig versuim as ek nalaat om julle daarvan te sê.
Moet nooit-ooit dat jou kar of een van jou toestelle hoor jy dink daaraan – al is dit baie vaagweg – om dit te vervang nie. Of dat hulle hoor jy praat van selfs net effense swak dienslewering van die betrokke toestel nie. Ek het verlede week net in die verbygaan genoem dat ons yskas darem regtig lank hou, maar dat dit dalk tyd raak…
Toe hoor hy my.
Maar nou ja. En dis darem ook lekker om in jou eie dorp gou voor brekfis te stap en ‘n nuwe yskas te koop, teen ‘n beter prys as dieselfde model by Game of Tafelberg! En dankie vir die GEC se 35 jaar van goeie diens. Die dame is nou bejaard…
Toestelle is darem ook nou nie meer deesdae wat hulle was nie. Al die nuwe yskaste waarna ons gekyk het, lyk pure plestiek. Behalwe natuurlik die Pienk Smeg (What a beaut!) maar R23,000 is darem te veel gevra…
Madiba se maand
05 Dinsdag Jul 2011
‘n MAGIC moment. ‘n MagicMan. Madiba. (En ja ek weet. Die man was ook ‘n terroris wat bomme geplant het. Ek weet. Maar dit was steeds vir my magic)
Ek staan in Die Sel
In die Binneplein waar die gevangenes elke dag bymekaar gekom het (Ek sien dis dieselfde 5kg waarmee ek steeds sukkel sedert 1996!)